b'\n_START_ARTICLE_\nJosip Nejedli\n_START_SECTION_\n\xc5\xbdivljenje in delo\n_START_PARAGRAPH_\nV Pragi je dokon\xc4\x8dal ljudsko \xc5\xa1olo in gimnazijo (1832\xe2\x80\x931836) ter filozofijo in bil 1849 promoviran. Ker se je ve\xc4\x8dkrat brez uspeha udele\xc5\xbeil razpisov za profesorska mesta, je 1849 \xc5\xa1el za praktikanta na univerzitetno knji\xc5\xbenico. Po reformi gimnazij je naredil izpit iz matematike in filozofije in postal 1851 suplent, 1853 pa pravi gimnazijski profesor v Levo\xc4\x8di na Slova\xc5\xa1kem. Leta 1862 je nastopil slu\xc5\xbebo profesorja na gimnaziji v Ljubljani in tu, spo\xc5\xa1tovan in priljubljen zaradi svojega znanja in svoje dobrohotne pravi\xc4\x8dnosti, deloval do upokojitve ob koncu zimskega semestra 1884. \xc5\xa0e v visoki starosti se je bavil z matematiko in filozofskimi \xc5\xa1tudijami in delal v nem\xc5\xa1kih dru\xc5\xa1tvih, zlasti u\xc4\x8diteljskem. V ljubljanskih gimnazijskih izvestjih je objavil ve\xc4\x8d razprav. Dr\xc5\xbeavna knji\xc5\xbenica v Ljubljani je imela veliko za tisk pripravljenih Nejedlovih matemati\xc4\x8dnih (34 zvezkov) in filozofskih razprav, katere ji je podaril Tomo Zupan. Svojo znanstveno knji\xc5\xbenico pa je zapustil ljubljanskemu liceju.'